Eskalators
Eskalators ir mehāniska ierīce, kas pārvieto cilvēkus no dažādiem līmeņiem (stāviem) vertikālā virzienā. Eskalatoru veido slīdošas kāpnes, kas slīd uz augšu vai leju. Eskalatorus izmanto sabiedriskās un komerciālās ēkās, piemēram, lielveikalos, metro, lidostās, biroju ēkās un citur, kur vajag nodrošināt cilvēku plūsmu pa dažādiem līmeņiem. Salīdzinājumā ar liftu, eskalatori spēj nodrošināt lielāku cilvēku plūsmu starp stāviem, savukārt tie ir lielāki un aizņem vairāk vietas nekā lifti.